Dangerous minds – valget er ditt

Dangerous minds – valget er ditt (org. Dangerous Minds) er en dramafilm fra 1995 basert på LouAnne Johnsons biografiske roman, hvor hun som tidligere marinesoldat forlater karrieren for å bli lærer ved en videregående skole – Parkmont High School – for elver fra en ghetto. Filmen, med Michelle Pfeiffer i hovedrollen, fokuserer på utfordringene ved å vokse opp i den indre byen av East Palo Alto, California.

 Handlingsreferat 
LouAnne (Michelle Pfeiffer), en tidligere marinesoldat, søker på en jobb ved Parkmont High School i California, og blir både overrasket og glad over å bli tilbudt stillingen med umiddelbar virkning. Hun dukker opp neste dag for å begynne undervisningen. Men klassen hun er satt til å undervise består utelukkende av tenåringer fra lavere samfunnsklasser som er involvert i kriminelle gjenger, og som overhodet ikke er interessert i skolen. Studentene kommer umiddelbart opp med ondskapsfulle kallenavn på LouAnne på grunn av hennes rase og mangel på autoritet, men hun kommer tilbake neste dag iført skinnjakke og lærer dem karate. Studentene viser interesse for dette, men de går umiddelbart tilbake til sin tidligere atferd når LouAnne prøver å lære dem pensum.

Desperat for å nå frem til elevene prøver LouAnne forskjellige øvelser som skal lære dem faget, men ved å bruke temaer og språk som appellerer mer til studentene. Hun prøver å motivere elevene ved å gi alle sammen en bra karakter på begynnelsen av året, og alt som kreves av dem er at de opprettholder denne gjennom hele skoleåret. For å introdusere dem til poesi, bruker LouAnne tekstene til Bob Dylans Mr. Tambourine Man for blant annet å lære dem forskjellige metaforer. Senere går hun videre til andre tekster og sanger. LouAnne belønner også elevene ved hjelp av godteri og en tur til en fornøyelsespark. Men hennes metoder blir ikke særlig godt mottatt av skolemyndighetene som prøver å tvinge henne til å holde seg innenfor læreplanen.

Enkelte studenter får LouAnnes oppmerksomhet på grunn av deres personlige problemer. Callie Roberts (Bruklin Harris) er en jente som utmerker seg i språk, men som droppet ut midtveis i semesteret da hun ble gravid. LouAnne besøker henne utenom skolen for å overtale henne til å fortsette med utdannelsen. Raúl Sanchero er en velmenende gutt som henger i en gjeng som ofte begår kriminalitet, og LouAnne prøver å oppmuntre ham til å fokusere mer på skolen. Emilio Ramírez (Wade Domínguez) er en annen studenter, og LouAnne oppdager at hans liv er i stor fare på grunn av en gangster som nylig ble løslatt fra fengsel. LouAnne prøver etter beste evne å beskytte ham. Men på grunn av de avvisende holdningene til rektor, blir Ramirez forlatt i det avgjørende øyeblikket, og han blir senere drept. Ved utgangen av skoleåret forteller LouAnne til klassen at hun ikke kommer til å fortsette å undervise ved skolen. Men studentene vil ikke at hun skal forlate dem. Overveldet av følelsene de viser, bestemmer hun seg for å fortsette som lærer.

 Rolleliste 
 Skuespiller Rolle Michelle Pfeiffer  LouAnne Johnson George Dzundza  Hal Griffith Courtney B. Vance  George Grandey Robin Bartlett  Carla Nichols Wade Domínguez  Emilio Ramírez Renoly Santiago  Raúl Sanchero Bruklin Harris  Callie Roberts Richard Grant  Durrell Benton Roberto Alvarez  Gusmaro Rivera Marisela Gonzales  Angela Toni Nichelle Buzhardt  Nikki Paula Garcés  Alvina Norris Young  Kareem Rahman Ibraheem  Big 'G' Desire Galvez  Taiwana Wilson Limpo  Roderick Raymond Grant  Lionel Benton Veronica Robles  Stephanie Marcello Thedford  Cornelius Bates Michael Archuleta  Oso Deshanda Carter  Tanyekia Ebony Jerido  Deanne Brandi Younger  Grip Asia Minor  Pam Karina Arroyave  Josy Ivan Sergei  Huero Mark Prince Edwards  PJ Ismael Archuleta  Lalo Skye Bassett  Jody Beatrice Winde  Mary Benton Gaura Vani Buchwald  Warlock  Cynthia Avila  Mrs. Sanchero Roman J. Cisneros   Mr. Sanchero  Camille Winbush  Tyeisha Roberts John Neville  Servitør Al Israel  Mr. Santiago Brian Anthony  Joey Jason Gutman  Adam Lara Spotts  Dianna
'''

 Eksterne lenker 


Kategori:Filmer fra 1995
Kategori:Dramafilmer fra USA
Kategori:Biografiske filmer fra USA
Kategori:Engelskspråklige filmer
Kategori:Spanskspråklige filmer